ফুলকুঁড়ি আসর (যা ফুলকুঁড়ি নামে অধিক পরিচিত) বাংলাদেশের জাতীয় শিশু-কিশোর সাংস্কৃতিক সংগঠন, যা ১৯৭৪ সালের ২৮শে সেপ্টেম্বর প্রতিষ্ঠিত হয়। শিশু-কিশোরদের একতাবদ্ধ করে শিক্ষা ও শরীরচর্চামূলক কমর্সূচির মাধ্যমে স্বাস্থ্যবান ও চরিত্রবানরূপে গড়ে তুলে দেশে ও দশের সেবা করার উদ্দেশ্যে ফুলকুঁড়ি সারাদেশে কার্যক্রম পরিচলনা করে। সংগঠনটির সভাপতি হিসেবে আমৃত্যু দায়িত্ব পালন করেছেন সাবেক প্রধান নির্বাচন কমিশনার বিচারপতি আবদুর রউফ। বর্তমানে ভারপ্রাপ্ত সভাপতি হিসেবে দায়িত্ব পালন করছেন জয়নুল আবেদীন আজাদ।   ইতিহাস ও পরিচিতি  ফুলকুঁড়ি আসর বাংলাদেশের শিশু-কিশোরদের জনপ্রিয় সাংস্কৃতিক সংগঠন যা ১৯৭৪ সালের ২৮ শে সেপ্টেম্বর সারাদেশের সকল শিশু-কিশোর সংগঠনগুলোর একত্রীত যাত্রা। বর্তমানে সংগঠনটি সারা দেশে তাদের কার্যক্রম পরিচালনা করছে।  শিশু কিশোর সংগঠন হিসেবে জাতীয় সমাজসেবা অধিদপ্তর থেকে ফুলকুঁড়ি রেজিস্ট্রেশন নিয়েছে যার জাতীয় রেজিস্ট্রেশন নাম্বার – ঢ-০৪৫৯   সাংগঠনিক কাঠামো  ফুলকুঁড়ি তাদের কার্যক্রমকে পরিচালনার জন্য সারা দেশকে ৪টি কাঠামোতে ভাগ করেছে যা কেন্দ্র, শাখা, আসর ও ফুলমেলা নামে পরিচিত। কেন্দ্র হলো কেন্দ্রীয় উপদেষ্টা পরিষদ ও কেন্দ্রীয় কর্মীপরিষদ নিয়ে গঠিত। যাদের কাজ সারাদেশের কার্যক্রম তত্ত্বাবধান করা।  শহর, জেলা ও উপজেলা পর্যায়ে ফুলকুঁড়ি তাদের কার্যক্রম পরিচালনার কাঠামোকে শাখা হিসেবে অভিহিত করে থাকে। এই শাখা সংগঠনও কেন্দ্রের কাঠামোর অনুকরণে গঠিত হয়। এরপর রয়েছে 'আসর' যা সংগঠনটির প্রাথমিক ইউনিট। এটি ১৫ জন সদস্য নিয়ে গঠিত হয় এবং ৭টি বৈশিষ্ট্য থাকতে হয়। সর্বশেষ হলো 'ফুলমেলা' এটি মুলত এ্যালামনাই। যারা ফুলকুঁড়ি থেকে বয়সের কারণে বিদায় নেয় তাদের সমন্বয়ে এটি গঠিত হয়।    কার্যক্রম  ফুলকুঁড়ি আসরের ৫০ বছরপূর্তি উপলক্ষে দেশব্যাপী তারা ‘সুবর্ণজয়ন্তী মাইন্ড ম্যারাথন’ নামে প্রতিযোগীতার আয়োজন করেন। যা  সারা দেশে আয়োজন হয়। উক্ত কার্যক্রমটির দ্বিতীয় সংস্করণ হিসেবে ২০২৫ সালে পুনরায় আয়োজন করা হয়।  ফুলকুঁড়ি আসর তার কার্যক্রমের অংশ হিসেবে ফেনী, বান্দরবান সহ সারাদেশের বিভিন্ন শাখায় বিজ্ঞানমেলা বাস্তবায়ন করে।  বৃক্ষরোপণের অংশ হিসেবে চাঁপাইনবাবগঞ্জ সহ সারাদেশে গাছ বিতরণ ও রোপণ করে।  ফুলকুঁড়ি আসর তার পথচলার ৫১ বছরপূর্তি উপলক্ষে দেশব্যাপী নানান আয়োজনের পর বাংলাদেশ শিশু একাডেমিতে দিনব্যাপী দেয়ালিকা প্রদর্শনী, কোরিওগ্রাফী, শর্টফিল্ম ফেস্টিভ্যাল, গল্প বলা প্রতিযোগিতা ও চিত্রাঙ্কন প্রতিযোগিতার পুরস্কার বিতরণী সহ বর্ণাঢ্য আয়োজনে উৎযাপন করে ৫১তম প্রতিষ্ঠাবার্ষিকী উৎসব।    আদর্শ ও উদ্দেশ্য  ফুলকুঁড়ি আসর সারা দেশের কোমলমতি শিশু-কিশোরদের দেশের যোগ্য নাগরিক হিসেবে গড়ে তুলতে শিক্ষা ও শরীরচর্চামূলক কর্মকাণ্ডকে গুরুত্ব দিয়েছে এবং দেশের সেবায় শিশুদেরকে চরিত্রবান এবং স্বাস্থ্যবান করতে তারা ৫টি বিষয়কে তাদের আদর্শ হিসেবে গ্রহণ করেছে, তা হলো একতা, শিক্ষা, চরিত্র, স্বাস্থ্য ও সেবা।   ফুলকুঁড়ি পতাকা  থাম্ব|ফুলকুঁড়ি পতাকা বিবরণ: ফুলকুঁড়ি পতাকার দৈর্ঘ্য ও প্রস্থের অনুপাত ৫:৩। পতাকার মাঝখানে দৈর্ঘ্যের ৩:১ ব্যাস বিশিষ্ট ৫ পাপড়ির একটু ফুল আছে। ফুলের কেন্দ্রের বৃত্তের ব্যাস ফুলের ব্যাসের ৩:১। পতাকার জমিন এবং ফুলের মধ্যবর্তী বৃত্ত আকাশী নীল রঙয়ের। ফুলের রঙ হবে সাদা।  ব্যাখ্যা: পতাকার ব্যবহৃত সাদা রঙ শান্তি, মৈত্রী ও ভ্রাতৃত্বের প্রতীক। নীল রঙ আকাশের উদারতা এবং সাগরের গভীরতার প্রতীক। ফুলকুঁড়ির পাঁচটি আদর্শের প্রতীক হিসেবে পতাকার মাঝখানে সন্নিবেশিত হয়েছে একটি পাঁচ পাপড়ির ফুল।  পতাকার ব্যবহার: বিশেষ বিশেষ দিবস অথবা অনুষ্ঠান উপলক্ষে মাঠে বা কার্যালয়ে পতাকা উত্তোলন করা হয়ে থাকে। আসর পতাকা, জাতীয় পতাকার বামদিকে রাখা হয় । উত্তোলিত অবস্থায় জাতীয় পতাকা, আসর পতাকার চেয়ে উঁচুতে থাকে।     সাহিত্য ও প্রকাশনা  ফুলকুঁড়ি শিশু-কিশোরদের সাহিত্যচর্চার জন্য প্রতিমাসে 'মাসিক ফুলকুঁড়ি' নামে সাময়িকী প্রকাশ করে। যার নিয়মিত আয়োজনে রয়েছে গল্প, উপন্যাস, ছড়া-কবিতা, প্রবন্ধ, সায়েন্স ফিকশন, আকাআঁকি, স্বাস্থ্যপাতা, একটু হাসো, আসর সন্দেশ, আসর অ্যালবাম  ইত্যাদি।  সাময়িকীটির উপদেষ্টা হিসেবে রয়েছেন মাহবুবুল হক ও কবি জয়নুল আবেদীন আজাদ। সম্পাদক হিসেবে আছেন আহমদ মতিউর রহমান, ব্যবস্থাপনা সম্পাদক মুজাহিদুল ইসলাম। এছাড়াও নির্বাহী সম্পাদক নাঈম আল ইসলাম মাহিন এবং সহসম্পাদক আশরাফুল ইসলাম, আরিব মাহমুদ।  এছাড়াও তারা শিশুদের জন্য গল্প, নাটক ও প্রবন্ধ সংকলন বের করে, টিশার্ট, কলমসহ নানা প্রকাশনা প্রকাশ করে থাকে।  সুবর্ণজয়ন্তী ১৯৭৪ সালের ২৮শে সেপ্টেম্বর ফুলকুঁড়ি আসর প্রতিষ্ঠিত হয়। ২০২৪ সালে ফুলকুঁড়ি আসরের ৫০ বছর পূর্ণ হয় অর্থাৎ সুবর্ণজয়ন্তী হয়।  আরও দেখুন  আবদুর রউফ (বিচারপতি)  খেলাঘর আসর  বাংলাদেশ শিশু একাডেমি   তথ্যসূত্র   বিষয়শ্রেণী:১৯৭৪-এ প্রতিষ্ঠিত সংগঠন বিষয়শ্রেণী:সাংস্কৃতিক সংগঠন